LIETUVOS RESPUBLIKOS SEIMO PIRMININKAS

POTVARKIS

DĖL DETALAUS ĮSLAPTINAMOS INFORMACIJOS, SUSIJUSIOS SU LIETUVOS RESPUBLIKOS SEIMO IR SEIMO KANCELIARIJOS VEIKLA, SĄRAŠO PATVIRTINIMO

2019 m. liepos 2 d. Nr. PP-133

Vilnius

Vadovaudamasis Lietuvos Respublikos valstybės ir tarnybos paslapčių įstatymo 7 straipsnio 4 dalimi:

1. Tvirtinu Detalų įslaptinamos informacijos, susijusios su Lietuvos Respublikos Seimo ir Seimo kanceliarijos veikla, sąrašą (pridedama).

2. Pripažįstu netekusiu galios Lietuvos Respublikos Seimo Pirmininko 2016 m. lapkričio 7 d. potvarkį Nr. PP-185 „Dėl Detalaus įslaptinamos informacijos, susijusios su Lietuvos Respublikos Seimo ir Seimo kanceliarijos veikla, sąrašo patvirtinimo“.

Seimo Pirmininkas	Viktoras Pranckietis

PATVIRTINTA

Lietuvos Respublikos

Seimo Pirmininko

2019 m. liepos 2 d.

potvarkiu Nr. PP-133

DETALUS ĮSLAPTINAMOS INFORMACIJOS, SUSIJUSIOS SU LIETUVOS RESPUBLIKOS SEIMO IR SEIMO KANCELIARIJOS VEIKLA, SĄRAŠAS

Eil. Nr.	Įslaptinama informacija	Slaptumo žyma	Įslaptinimo pagrindas – Lietuvos Respublikos valstybės ir tarnybos paslapčių įstatymas	Įslaptinimo terminas / sąlygos – Lietuvos Respublikos valstybės ir tarnybos paslapčių įstatymas
1.	Lietuvos Respublikos Seimo nutarimų, Seimo komitetų ir komisijų sprendimų, skirtų Nacionalinio saugumo strategijoje nustatytoms svarbiausioms nacionalinio saugumo užtikrinimo priemonėms įgyvendinti, valstybės gynybai užtikrinti, parlamentinei kontrolei vykdyti užsienio politikos, gynybos, viešojo saugumo srityse ir nacionaliniam saugumui strategiškai svarbiuose ūkio sektoriuose, duomenys, kurių praradimas ar neteisėtas atskleidimas gali sudaryti sąlygas didėti rizikos veiksniams, pavojams ir grėsmėms Lietuvos Respublikos saugumui	Visiškai slaptai (jeigu neteisėtas duomenų atskleidimas ar praradimas gali sukelti grėsmę Lietuvos Respublikos suverenitetui ar teritorijos vientisumui) Slaptai (jeigu neteisėtas duomenų atskleidimas ar praradimas gali sukelti grėsmę Lietuvos Respublikos gynybinei galiai ar nacionalinio saugumo interesams) Konfidencialiai (jeigu neteisėtas duomenų atskleidimas ar praradimas gali pakenkti valstybės interesams, padaryti žalos nacionalinį saugumą užtikrinančių institucijų veiklai) Riboto naudojimo, Išslaptinama paslapčių subjekto sprendimu (IPSS) (jeigu neteisėtas duomenų atskleidimas ar praradimas gali pakenkti nacionalinį saugumą užtikrinančių institucijų veiklai)	7 str. 1 d. 1, 5, 6, 7, 10, 12, 13, 14, 15, 18, 19, 26, 27 p. 7 str. 2 d. 11, 12, 13, 14, 15, 16, 17, 18 p.	8 ir 10 str.
2.	Lietuvos Respublikos Seimo komitetų, komisijų, Seimo kanceliarijos parengta informacija, kurioje analizuojama, vertinama užsienio valstybės užsienio politika, vidaus politika, vidaus padėtis, užsienio valstybės ar jos institucijos, tarptautinės organizacijos ar jos institucijos vidaus diskusijos, santykiai su Lietuvos Respublika ir kitais tarptautinės teisės subjektais, jų institucijomis bei pareigūnais, užsienio valstybės ar tarptautinės organizacijos pareigūnų asmeninės ar dalykinės savybės, jų pozicija, tarpusavio santykiai ir ryšiai, jeigu tokios informacijos neteisėtas atskleidimas ar praradimas gali neigiamai paveikti Lietuvos Respublikos diplomatinius, ekonominius, politinius santykius su užsienio valstybėmis ir kitais tarptautinės teisės subjektais, diskredituoti Lietuvos Respubliką ar pakenkti Lietuvos Respublikos diplomatinės tarnybos prestižui, kitų valstybės institucijų, Lietuvos Respublikos fizinių ir juridinių asmenų teisėms ir teisėtiems interesams	Riboto naudojimo, IPSS	7 str. 1 d. 5 p., 3 d.	8 ir 10 str.
3.	Lietuvos Respublikos Seimo, Seimo komitetų, komisijų pasiūlymai dėl Lietuvos Respublikos valdžios institucijų sprendimų, kurie galėtų turėti įtakos tarpvalstybiniams santykiams ar santykiams su tarptautinėmis organizacijomis:
3.1.	jeigu tokių pasiūlymų ar jų dalies praradimas ar neteisėtas atskleidimas gali pažeisti valstybės gynybinę galią ar padaryti žalos kitiems pagrindiniams nacionalinio saugumo objektams	Slaptai	7 str. 1 d. 5, 26 p.	8 ir 10 str.
3.2.	jeigu tokių pasiūlymų ar jų dalies praradimas ar neteisėtas atskleidimas gali pakenkti gyvybiniams ir (ar) pirmaeiliams nacionalinio saugumo interesams arba padaryti žalos valstybės institucijų veiklai ar sudaryti prielaidas neteisėtam valstybės paslaptį sudarančios informacijos atskleidimui	Konfidencialiai	7 str. 1 d. 5 p., 3 d.	8 ir 10 str.
3.3.	jeigu tokių pasiūlymų ar jų dalies neteisėtas atskleidimas ar praradimas gali neigiamai paveikti Lietuvos Respublikos diplomatinius, ekonominius, politinius santykius su užsienio valstybėmis ir kitais tarptautinės teisės subjektais, diskredituoti Lietuvos Respubliką ar pakenkti valstybės institucijų, Lietuvos Respublikos fizinių ir juridinių asmenų teisėms ir teisėtiems interesams	Riboto naudojimo, IPSS	7 str. 1 d. 5 p., 3 d.	8 ir 10 str.
4.	Informacija apie Lietuvos Respublikos derybas su kitomis šalimis, jų vyriausybėmis, tarptautinėmis organizacijomis, kitais tarptautinės teisės subjektais:
4.1.	atskleidžianti derybines pozicijas, derybinę taktiką ir tuo ar kitaip jos praradimo ar neteisėto atskleidimo atveju galinti pakenkti gyvybiniams ir (ar) pirmaeiliams nacionalinio saugumo interesams arba padaryti žalos valstybės institucijų veiklai ar sudaryti prielaidas neteisėtam valstybės paslaptį sudarančios informacijos atskleidimui	Konfidencialiai	7 str. 1 d. 5 p., 3 d.	8 ir 10 str.
4.2.	atskleidžianti derybines pozicijas, derybinę taktiką ir tuo jos praradimo ar neteisėto atskleidimo atveju galinti susilpninti Lietuvos Respublikos ar Lietuvos Respublikos Vyriausybės derybines galimybes, neigiamai paveikti Lietuvos Respublikos diplomatinius, ekonominius, politinius santykius su užsienio valstybėmis ir kitais tarptautinės teisės subjektais, diskredituoti Lietuvos Respubliką ar pakenkti Lietuvos Respublikos diplomatinės tarnybos prestižui	Riboto naudojimo, IPSS	7 str. 1 d., 5 p., 2 d. 23 p., 3 d.	8 ir 10 str.
5.	Informacija apie Lietuvos Respublikos kandidatus į diplomatinius atstovus:
5.1.	informacija apie konkrečius kandidatus, numatomas paskyrimo vietas (iki bus gautas priimančiosios valstybės ar tarptautinės organizacijos sutikimas dėl paskyrimo)	Riboto naudojimo, IPSS	7 str. 1 d. 5 p., 3 d.	8 ir 10 str.
5.2.	informacija apie kandidatų dalykines ir asmenines savybes ir kitas aplinkybes, jeigu tokios informacijos neteisėtas atskleidimas ar praradimas gali turėti neigiamos įtakos priimančiosios šalies sprendimui dėl sutikimo su tokiu paskyrimu	Riboto naudojimo, IPSS	7 str. 2 d. 23 p.	8 ir 10 str.
6.	Informacija, atskleidžianti saugomų Lietuvos Respublikos ir užsienio valstybių, tarptautinių organizacijų ar institucijų oficialių asmenų vizitų planus (programos, maršrutai)	Riboto naudojimo, IPSS	7 str. 2 d. 5 p.	8 ir 10 str.
7.	Lietuvos Respublikos Seimo ir Seimo kanceliarijos veiklos nepaprastosios padėties ir karo padėties sąlygomis planai (Lietuvos Respublikos Seimo kanceliarijos mobilizacijos planas)	Konfidencialiai	7 str. 2 d. 1 p.	8 ir 10 str.
8.	Duomenys apie įslaptintos informacijos apskaitą ir tvarkymą (jeigu juose pateikiama (nurodoma) įslaptinta informacija)	Suteikiama pagal aukščiausią informacijos, kuri pateikiama dokumentuose, slaptumo žymą	7 str. 2 d. 2 p.	8 ir 10 str.
9.	Informacija apie įslaptintos informacijos fizinės apsaugos organizavimą ir įgyvendinimą	Riboto naudojimo, IPSS	7 str. 2 d. 2 p.	8 ir 10 str.
10.	Informacija apie įslaptintos informacijos ryšių ir informacinių sistemų (toliau – ĮIRIS) apsaugos organizavimą ir įgyvendinimą	Riboto naudojimo, IPSS	7 str. 2 d. 2 p.	8 ir 10 str.
11.	Apsaugos sistemų signalizacijos inžineriniai kodai	Konfidencialiai	7 str. 1 d. 9 p., 3 d.	Iki pakeitimo
12.	Apsaugos sistemų (signalizacijų): – techninės specifikacijos; – techninių sprendimų aprašymai; – schemos; – charakteristikos	Riboto naudojimo, IPSS	7 str. 2 d. 2 p.	Iki pakeitimo
13.	Patekimo į II klasės saugumo zoną kodai (simbolių sekos)	Suteikiama pagal aukščiausią saugomos informacijos slaptumo žymą	7 str. 1 d. 29 p. arba 7 str. 2 d. 27 p.	Iki pakeitimo
14.	Patekimo į administracinę saugumo zoną kodai (simbolių sekos)	Riboto naudojimo	7 str. 2 d. 27 p.	Iki pakeitimo
15.	Seifų, kuriuose saugoma įslaptinta informacija, kodai (skaičių, simbolių sekos)	Suteikiama pagal aukščiausią saugomos informacijos slaptumo žymą	7 str. 1 d. 29 p. arba 7 str. 2 d. 27 p.	Iki pakeitimo
16.	ĮIRIS įrangos (techninės ir programinės), kuria apdorojama ir (ar) perduodama nešifruota valstybės paslaptį sudaranti informacija, saugumo parametrai ir įrangai taikomų apsaugos priemonių saugumo parametrai	Konfidencialiai	7 str. 1 d. 10 p., 3 d.	8 ir 10 str.
17.	ĮIRIS įrangos (techninės ir programinės), kuria apdorojama ir (ar) perduodama nešifruota tarnybos paslaptį sudaranti informacija, saugumo parametrai ir įrangai taikomų apsaugos priemonių saugumo parametrai	Riboto naudojimo, IPSS	7 str. 1 d. 10 p., 3 d.	8 ir 10 str.
18.	ĮIRIS naudotojų paskyrų bei sistemų galiojantys slaptažodžiai	Suteikiama pagal aukščiausią ĮIRIS apdorojamos ir (ar) perduodamos informacijos slaptumo žymą	7 str. 1 d. 9 p.	Iki pakeitimo
19.	Lietuvos Respublikos Seimo kanceliarijos kriptografinių priemonių evakuacijos ar sunaikinimo karo, nepaprastosios padėties ar ekstremaliųjų situacijų sąlygomis planas	Riboto naudojimo, IPSS	7 str. 1 d. 9 p.	8 ir 10 str.
20.	Lietuvos Respublikos Seimo kanceliarijos kriptografinių priemonių apskaitos dokumentai	Suteikiama pagal aukščiausią informacijos, kuri pateikiama dokumentuose, slaptumo žymą	7 str. 1 d. 9 p.	8 ir 10 str.

_____________________